Saifullah Yusuf

Saifullah Yusuf (lahèr 28 Agustus 1964), lebbi èkennal kalabân Gus Ipul, panèka politikus Indonesia sè ajabat mènangka Menteri Sosial sejjhâk 11 September 2024 aghentè'è Tri Rismaharini.Safitri, Eva. "Resmi! Jokowi Lantik Gus Ipul Jadi Mensos Gantikan Risma". detiknews. Èaksès tangghâl 2024-09-11. Salèrana sabelluna ajabat mènangka Wali Kottah Pasuruan tangghâl 26 Februari 2021 kantos 11 September 2024"Khofifah Lantik Gus Ipul Jadi Wali Kota Pasuruan".  Èarsipaghi ḍâri vèrsi aslina tangghâl 2022-09-14. Èaksès tangghâl 2021-02-26. saèngghâna èlanti' dhâddhi Menteri Sosial. Salèrana jhughân toman ajabat mènangka Bekkèl Gubernur Jhâbâ Tèmor 2 periode, dâri taon 2009 kantos 2019."Salinan arsip". Èarsipaghi ḍâri vèrsi aslina tangghâl 2013-08-01. Èaksès tangghâl 2012-08-01. Saifullah Yusuf jhughân toman ajabat mènangka Menteri Pembangunan Daerah Tertinggal Indonesia tangghâl 21 Oktober 2004 kantos 9 Mei 2007. Salèrana ajabat mènangka Sekretaris Jenderal Pengurus Rajâ Nahdlatul Ulama periode 2022-2025 èghentè'è Amin Said Husni sejjhâk 28 November 2025."Sekjen PBNU Berganti, dari Gus Ipul ke Amin Said Husni". Kumparan. 2025-11-28. Èaksès tangghâl 2025-12-18.

 Pendidikan 
Salèrana alanjut pendidikan sarjana è Fakultas Èlmo Sosial bân Politik, Universitas Nasional, Jakarta taon 1985. Taon 1990 kantos 1992 salèrana è kaparcajâ mènangka Katua Umum Himpunan Mahasiswa Islam (HMI) Cabang Jakarta. È taon sè padâ, salèrana èkaparcajâ mènangka Katua Pimpinan Pusat Ikatan Pelajar Nahdlatul Ulama (IPNU) periode 1990-1995. Salèrana alanjut karirra è Gerrakan Pemuda Ansor. 

 Karir politik 

 Awwâl karir 
Karirra èmolaè dâri organisasi GP Ansor. Salèrana dhâddhi Katua Umum GP Ansor duwâ' periode: 2000-2005 bân èlanjut taon 2005-2010. Sabelluna salèrana dhâddhi pelaksana harian Katua Umum GP Ansor aghentè'è Iqbal Assegaf sè sèdhâ taon 1999. Saellana mamarè ajhâlâni tugassa mènangka Katua Umum PP GP Ansor salèrana kapèlè dhâddhi sala sèttong Katua è  PBNU è pamarènta'anna KH. Said Aqil Siraj.

 Dhâddhi Menteri 
Salèrana toman ajabat Menteri Negara Percepatan Pembangunan Daerah Tertinggal è Kabinèt Indonesia Bersatu dâri Oktober 2004 kantos Mei 2007. Konflik è PKB madhâddhi  Saifullah Yusuf èpatoron dâri jabadhân Sekjen PKB sè pas merrè ka jabadhânna mènangka  menteri ka'dinto. Polana ta' èyangghep polè mènangka representasi PKB polè, maka pas èghentè sareng Lukman Edy sè jhughân aghentè Gus Ipul mènangka Sekjen PKB.

 Dhâddhi Bekkèl Gubernur Jhâbâ Tèmor 
Salèrana èpèlè dhâddhi Bekkèl Gubernur Jhâbâ Tèmor ngèrèngè Soekarwo dâlem pèlèyan umum Gubernur Jhâbâ Tèmor taon 2008 sè èlakonè duwâ' poterran (partama 23 Juli 2008 bân sè kaduwâ' 4 November 2008) sareng pèlèyan ulang poterran kaduwâ' è kabhupatèn  Bhângkalan tor Sampang tangghâl 21 Januari 2009. Salèrana èlanti' tangghâl 12 Februari 2009 sareng Menteri Dâlem Naghârâ Mardiyanto.

 Pangarghâ'ân 

 Bintang Mahaputera Adipurna (25 Agustus 2025)"Daftar 141 Tokoh Terima Anugerah Tanda Kehormatan dari Prabowo, Ada Puan, Wiranto Hingga Bahlil". Tribunnews.com. 2025-08-25. Èaksès tangghâl  2025-08-25.LIVE: Pengucapan Sumpah/Janji dan Pelantikan Pejabat Negara, serta Upacara Penganugerahan TKRI, Èaksès tangghâl  2025-08-25
 Bintang Mahaputera Adipradana (13 Oktober 2014)"WAGUB TERIMA BINTANG MAHAPUTRA ADIPRADANA". Dinas Komunikasi dan Informatika Provinsi Jawa Timur.  Èarsipaghi ḍâri vèrsi aslina tangghâl 2022-09-14. Èaksès tangghâl 2022-06-05.
 Lencana Melati (Pramuka) (2011)"Gus Ipul Terima Lencana Melati dari Presiden". Surya.co.id. Èaksès tangghâl  2025-02-21.Rinanda, Hilda. "Gus Ipul Sabet Penghargaan Anugerah Figur Akselerator Kemajuan". detikjatim. Èaksès tangghâl  2025-02-21.
 Wredatama Nugraha Utama (2014)

 Sombher-sombher